
                                              Nr.23/216/2012
P.L.x 388/2012
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul asupra proiectului de asupra proiectului de Lege pentru aprobarea Ordonanţei Guvernului nr.18/2012 privind modificarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană , transmis cu adresa nr.P.L.x 388  din 1 octombrie 2012.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art. 75 din Constituţia României, republicată, Camera Deputaţilor este Cameră decizională.
PREŞEDINTE,

Iulian Iancu

 Nr.23/216/2012
P.L.x 388/2012
R A P O R T

asupra proiectului de Lege pentru aprobarea Ordonanţei Guvernului nr.18/2012 privind modificarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană


În conformitate cu prevederile art.95 din Regulamentul Camerei Deputaţilor, republicat, cu modificările ulterioare, Comisia pentru industrii şi servicii a fost sesizată pentru avizare şi dezbatere în fond cu proiectul de Lege pentru aprobarea Ordonanţei Guvernului nr.18/2012 privind modificarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, transmis cu adresa nr.P.L.x 388  din 1 octombrie 2012, înregistrat la comisie sub nr.23/216/2012 din 02 octombrie 2012.


Conform dispoziţiilor art.75 alin.(1) din Constituţia României, republicată, Camera decizională pentru acest proiect de lege este Camera Deputaţilor.

Proiectul de lege a fost adoptat de Senat, în şedinţa din 25 septembrie 2012.

Proiectul de lege a fost avizat favorabil de Consiliul Legislativ, cu avizul nr.658 din 21 august 2012, cu observaţii şi propuneri, care au fost preluate de iniţiator.


Comisia juridică, de disciplină şi imunităţi şi Comisia pentru buget, finanţe şi bănci au avizat favorabil acest proiect de lege, cu avizele nr.31/778 din 10 octombrie 2012, resepctiv nr.293 din 25 octombrie 2012. 



Proiectul de lege are ca obiect de reglementare modificarea şi completarea Ordonanţei Guvernului nr.46/1998 urmărindu-se crearea cadrului legal intern necesar punerii în aplicare a recentelor regulamente adoptate la nivelul Uniunii Europene şi anume: Regulamentul (CE) nr.1070/2009 al Parlamentului şi al Consiliului de modificare a Regulamentelor (CE) nr.549/2004, (CE) nr.550/2004, (CE) nr.551/2004 şi (CE) nr.552/2004 în vederea îmbunătăţirii performanţei şi durabilităţii  sistemului aviatic european. Totodată, textul proiectului ia în considerare şi dispoziţiile Regulamentului (UE) nr.691/2010 de stabilire a unui sistem de performanţă pentru serviciile de navigaţie aeriană şi pentru funcţiile de reţea şi de modificare a Regulamentului (CE) nr.2096/2005 de stabilire a uner cerinţe comune pentru furnizarea de servicii de navigaţie aeriană, precum şi ale Regulamentului (UE) nr.1191/2010 de modificare a Regulamentului (CE) nr.1794/2006 de stabilire a unei scheme comune de tarifare pentru serviciile de navigaţie aeriană.  



Membrii Comisiei pentru industrii şi servicii au examinat proiectul de lege în şedinţa din 19 februarie 2013.



La dezbateri au participat, în calitate de invitat, din partea Ministerului Transporturilor domnul Anghel Gheorghe - consilier.

În urma dezbaterilor, membrii comisiei au hotărât, în unanimitate, adoptarea proiectului de Lege pentru aprobarea Ordonanţei Guvernului nr.18/2012 privind modificarea Ordonanţei Guvernului nr.46/1998 pentru stabilirea unor măsuri în vederea îndeplinirii obligaţiilor asumate de România prin aderarea la Convenţia internaţională EUROCONTROL privind cooperarea pentru securitatea navigaţiei aeriene şi la Acordul multilateral privind tarifele de rută aeriană, în forma adoptată de Senat.


În raport de obiectul şi conţinutul său, proiectul de lege face parte din categoria legilor ordinare.

                               PREŞEDINTE,                                 SECRETAR,

                                 Iulian Iancu                                    Radu Ţîmpău
Consilier parlamentar, Ioan Bivolaru
Consultant parlamentar, Monica Tudor
1
2

